PressReader - Baba & Kleuter: 2018-06-01 - BO-ENONDER-BAD
• Was jou han­de vóór jy jou ba­ba bad om­dat jy om sy oë en ge­sig gaan werk.
• Trek jou klein­ding uit en draai hom in ’n hand­doek toe. Stel slegs die a­re­as bloot wat jy on­mid­del­lik gaan was om te keer dat hy koud kry.
• Doop ’n wat­te­sky­fie of skoon was­lap in wa­ter en druk rond­om die oë skoon. Ge­bruik ’n nu­we wat­te­sky­fie of ’n an­der deel van die was­lap vir el­ke oog om bak­te­rie­se oor­drag te ver­my.
• Was daar­na om sy mond, wan­ge, voor­kop en ken, en moe­nie ver­geet om ag­ter die ore te was nie. Vee dan sy nek, skou­ers, arms en elm­boë, knieë en tus­sen daar­die klein vin­ger­tjies en toon­tjies.
• As jy sy ha­re was, doen dit heel laas­te so­dat jou ba­ba nie koud kry nie. Kan­tel sy kop­pie na ag­ter en giet ’n bie­tjie wa­ter sag­kens en sta­dig met ’n plas­tiek­kop­pie oor sy kop om te keer dat wa­ter in sy oë loop. As jou ba­ba melkkors het, kan jy dit oor­weeg om ’n ma­ti­ge ba­basjam­poe te ge­bruik, an­ders is wa­ter vol­doen­de.
• Ver­wy­der jou ba­ba se doek en spons die maag, ge­slags­de­le en boud­jies af. Was van voor na ag­ter om bak­te­rie­se oor­drag van­af die boud­jies na an­der de­le te voor­kom. Los die voor­vel van ’n on­be­sne­de seun­tjie uit. As hy be­sny is, moet jy nie die kop van die pe­nis was voor dit ge­nees het nie. By mei­sies hoef jy nie die bin­ne­kant van die la­bia te was nie.
• Hou bad­tyd kort om te keer dat jou ba­ba se vel uit­droog. As sy vel­le­tjie des­on­danks droog word, moet jy da­de­lik ná die bad ’n hi­po­al­ler­ge­nie­se, on­ge­geur­de ba­ba­be­vog­ti­ger aan­wend ter­wyl die vel nog nat is. Ver­my ba­ba­poei­er om­dat dit a­sem­ha­lings­pro­ble­me kan ver­oor­saak.
• Druk jou ba­ba met ’n hand­doek droog – moe­nie sy vel­le­tjie vryf nie.